金庸

金庸，真名查良鏞，係唐人武俠小說作家、報人。佢喺中國大陸出世、長大同讀書，後來移居香港。佢寫過十五部武俠小說，亦係香港傳媒《明報》嘅創辦人。

生平

早年 
1924年3月10號，查良鏞响浙江海寧袁花鎮出世。佢祖籍江西婺源。

1944年，佢就讀重慶中央政治學校外交系，批評校政而俾人革扯。第二年，佢喺《東南日報》做記者。

移居香港 
1947至1948年，查考入上海《大公報》，同元配杜治芬結婚，並到香港參與大公報香港版籌備工作。1952年，由大公報調去《新晚報》幫手籌辦。1953年，佢以「林歡」筆名幫長城公司編寫電影《絕代佳人》。

1955年2月8號，佢改咗個筆名「金庸」，喺《新晚報》連載第一本武俠小說《書劍恩仇錄》。

1957年，佢離開《大公報》，加入長城電影製片公司。

《明報》 
1959年5月20號，查創立《明報》。佢係社長，負責寫社論，亦不斷連載武俠小說。

1967年，香港爆發六七暴動。8月，懷疑因為明報社評譴責左派放炸彈，令左派不滿，有人寄郵包炸彈到查宅，好彩及早發現，冇人受傷。佢跟住走佬到海外暫避。

1972年，以金庸為筆名嘅最後一本武俠小說《鹿鼎記》連載完畢之後，佢宣布封筆，唔再寫武俠小說。

從政 
1985年6月，查獲委任為香港基本法起草委員會委員。1986年4月，佢成為草委會「政治體制專題小組」港方負責人。1988年11月至12月，佢同查濟民提出有關特首及立法會嘅「雙查方案」。佢之後寫3篇社評為雙查方案辯護。超過20位大學生喺明報報館出邊火燒《明報》抗議。

1989年爆發八九民運，中國北京及多個城市有大規模示威。北京示威學生佔據天安門廣場。5月20號，北京戒嚴。同日，查辭去基本法起草委員會委員，亦唔再做明報社長，只做董事局主席。

退休 
1991年，明報上市。同年，于品海嘅智才管理顧問公司收購明報。1992年2月，查去英國牛津大學做訪問學者半年。1993年4月1號，响明報董事會轉做名譽主席。于品海做主席。1994年1月1號，查辭任明報名譽主席。

晚年 
1999年2月，查良鏞做浙江大學人文學院院長，做咗九年。2007至2010年，查攻讀及考獲英國劍橋大學歷史學博士學位。

2018年10月30號，查良鏞喺香港養和醫院過身，享年九十四歲。

個人榮譽

榮譽博士 
 香港大學名譽社會科學博士
 香港理工大學榮譽法學博士
 香港公開大學榮譽文學博士
  劍橋大學榮譽文學博士
 香港科技大學文學榮譽博士
  蘇州大學名譽博士
 香港樹仁大學榮譽文學博士
  國立清華大學名譽文學博士
  澳門大學榮譽文學博士

勳銜 
 大紫荊勳章

獎 
 世界傑出華人獎

屋企人 
查良鏞結過三次婚。1948年同杜治芬結婚。1956年同朱玫結婚，生咗兩仔兩女，大仔傳俠，細仔傳倜，大女傳詩，細女傳訥。1970年代，同林樂怡結婚。

1976年，查傳俠喺美國讀書嗰陣自殺身亡，終年十九歲。查良鏞喺《倚天屠龍記》「後記」提過呢件事。

作品 

將其中14部小說嘅第一個字連埋，即係「飛雪連天射白鹿，笑書神俠倚碧鴛」。《越女劍》原本喺《明報晚報》1970年創刊嗰時連載，係最後及最短嘅金庸武俠小說。喺《明報晚報》開始登嗰時，《鹿鼎記》重連載緊。

金庸武俠小說有唔同版本，因為佢喺1970年代之後將啲小說修訂並結集成書。

除咗武俠小說，查仲寫咗好多社論。另外，佢同梁羽生、百劍堂主三個人喺《大公報》嘅專欄結集成《三劍樓隨筆》。佢仲寫過／出版過《袁崇煥評傳》、《在台所見・所聞・所思》、《探求一個燦爛的世紀：與池田大作的對話錄》、《金庸散文集》、短篇小說《月雲》、明窗小札。

根據香港現行版權條例，版權喺作者過身50年後過期，噉查良鏞嘅作品版權預計喺2069年過期。

金庸作品衍生產品 
動畫
 《神鵰俠侶》

漫畫
 《射鵰英雄傳》
 《神鵰俠侶》
 《笑傲江湖》 

電腦遊戲
 金庸群俠傳
 武林群俠傳
 金庸群俠傳 Online
 金庸群俠傳 Online 2
 天龍八部online

電腦遊戲
 俠客行

相關書本

金庸網
金庸江湖網上討論區
金庸茶館
台灣金庸小說版本研究
劉國重論金庸
shaolinpai 論金庸